b'\n_START_ARTICLE_\nAutobus\xc5\xb3 juosta\n_START_PARAGRAPH_\nAutobus\xc5\xb3 juosta\xc2\xa0\xe2\x80\x93 eismo juosta, da\xc5\xbeniausiai skirta tik vie\xc5\xa1ajam transportui, siekiant pagreitinti \xc5\xa1io transporto veikim\xc4\x85 ir i\xc5\xa1vengti eismo sp\xc5\xabs\xc4\x8di\xc5\xb3. Autobus\xc5\xb3 juostos yra viena pagrindini\xc5\xb3 greit\xc5\xb3j\xc5\xb3 autobus\xc5\xb3 sistemos dali\xc5\xb3, pagerinanti autobus\xc5\xb3 greit\xc4\xaf ir patikimum\xc4\x85._NEWLINE_\xc5\xa0ia juosta tam tikrais atvejais gali vykti ir kitas transportas. Lietuvoje A juosta pa\xc5\xbeym\xc4\x97ta juosta gali naudotis vie\xc5\xa1asis transportas, taksi, elektromobiliai ir 3 ar daugiau keleivi\xc5\xb3 ve\xc5\xbeanti transporto priemon\xc4\x97 (jei yra tam tikri papildomi \xc5\xbeym\xc4\x97jimai)._NEWLINE_Autobus\xc5\xb3 juosta u\xc5\xbeima tam tikr\xc4\x85 \xc4\xafprasto kelio dal\xc4\xaf\xc2\xa0\xe2\x80\x93 ji gali b\xc5\xabti bet kurioje kelio pus\xc4\x97je ar viduryje. Taip pat vie\xc5\xa1ojo transporto juosta gali t\xc4\x99stis ilg\xc4\x85 keli\xc4\x85, ar b\xc5\xabti tik trumpas tam tikr\xc5\xb3 kli\xc5\xab\xc4\x8di\xc5\xb3 apva\xc5\xbeiavimas. Siekiant i\xc5\xa1skirti \xc5\xa1i\xc4\x85 juost\xc4\x85 nuo kit\xc5\xb3 transporto priemoni\xc5\xb3, ji b\xc5\xabna fizi\xc5\xa1kai atskirta blokais ar kitomis fizin\xc4\x97mis priemon\xc4\x97mis._NEWLINE_Kai kuriais atvejais autobus\xc5\xb3 linijoms b\xc5\xabna \xc4\xafrengtas ir atskiras \xc5\xa1viesoforas, siekiant atskirai reguliuoti vie\xc5\xa1ojo transporto eism\xc4\x85.\n_START_SECTION_\nIstorija\n_START_PARAGRAPH_\nPirmoji pasaulyje autobus\xc5\xb3 juosta buvo sukurta \xc4\x8cikagoje 1940\xc2\xa0m._NEWLINE_Pirmoji autobus\xc5\xb3 juosta Europoje sukurta 1963\xc2\xa0m. Vokietijos Hamburgo mieste, perdarius tramvajus \xc4\xaf autobusus. Netrukus tuo pasek\xc4\x97 ir kiti \xc5\xa1alies miestai, o 1970\xc2\xa0m. \xc5\xa1ios juostos naudojimas \xc4\xafteisintas visoje \xc5\xa1alyje. I\xc5\xa1tyr\xc4\x99 Vokietijos patirt\xc4\xaf \xc5\xa1ia sistema naudotis prad\xc4\x97jo kiti pasaulio miestai. 1964\xc2\xa0m. pirmoji autobus\xc5\xb3 juosta atidaryta Pranc\xc5\xabzijoje, o 1966\xc2\xa0m. Pary\xc5\xbeiuje prad\xc4\x97jo veikti ir pirmoji prie\xc5\xa1prie\xc5\xa1inio eismo juosta (kurioje vie\xc5\xa1asis transportas vyksta kita kryptimi, nei \xc4\xafprastas eismas)._NEWLINE_Nuo 1968\xc2\xa0m. \xc5\xa1ia sistema naudojasi Londono gyventojai. Tais pa\xc4\x8diais metais laikinai buvo parengta prie\xc5\xa1prie\xc5\xa1in\xc4\x97 eismo juosta vie\xc5\xa1ajam transportui, o jai pasiteisinus, ji prad\xc4\x97ta naudota nuolat._NEWLINE_1972\xc2\xa0m. 100 Tarptautin\xc4\x97s ekonominio bendradarbiavimo ir pl\xc4\x97tros organizacijos nar\xc4\x97se veik\xc4\x97 apie 140\xc2\xa0km eismo juost\xc5\xb3, skirt\xc5\xb3 vie\xc5\xa1ajam transportui, o nuo to \xc5\xa1i sistema pl\xc4\x97t\xc4\x97si daugumoje pasaulio \xc5\xa1ali\xc5\xb3.'